Legend of Halemano. 261 



me Kekaa i Kaanapali, a malaila holo aku la a pae ma Mokuhooniki i Molokai, holo aku 

 la a pae ma Waikolu i Kalaupapa mahope mai. noho iho la i laila. O Kamalalawalu hoi, 

 holo mai la ia mai Hana mai a pae ma Kapua i Kaanapali, ee mai la ma ka waa a pae i 

 Kaluaaha ma Molokai komohana, hele aku la a hiki i Kaluakoi a me Kaunakahakai. 



Holo mai la o Halemano, a pae ma Kailua i Oahu, malaila aku a hiki i Kualoa i 

 ka lae o Kaoio. Malaila aku a Hauula, Malaekahana, Laiewai, Waialua, ka lae o Kaena 

 i Waianae, noho i laila. Holo mai la o Kamalalawalu mai Molokai mai pae ma Waikiki, 

 malaila aku a Ewa, a Pokai, holo i Kauai, a pae i Wailua, noho iho la i laila, o Halemano 

 hoi, holo aku la ia a pae i Wailua, launa kamailio, aole nae he pono o ka noho ana, e like 

 me mamua. Nolaila hoi mai la o Kamalalawalu me ke kaumaha. Holo mai la o Kama- 

 lalawalu mai Kauai mai, ma ka waa a pae ma ka lae o Kaena, malaila aku ka hele ana 

 a hiki i Waialua, malaila aku a Kahuku, a Hauula, a Kualoa. Loaa o Waiahole, he 'lii no 

 laila e noho ana, aohe ana wahine; lawe ae la ia ia Kamalalawalu i wahine nana, a 

 noho iho la laua ma laila. 



Ma keia noho ana a laua, he kane a he wahine, holo aku la kekahi waa mai Oahu 

 nei aku a hiki i Puna, ma Kaimu, i Kalapana, pae i laila. Na ia waa i olelo, lohe o Kami- 

 loholuiwaiakea ua noho o Kamalalawalu i Oahu nei, hele aku la ia olelo ia Huaa ke 'Hi 

 o Puna, a pela aku no a lohe o Kulukulua ke 'lii o Hilo. Ma ko laua lohe ana i keia olelo 

 no Kamalalawalu, olelo iho la laua penei : "Ae, ua lilo ka kaua waiwai ia ia no kona 

 kino, aka, aole i loaa ia kaua kona kino, nolaila, e holo kaua e kaua i kona wahi i noho 

 ai." 



Hoomakaukau iho la laua he mau mano waa, a me na kanaka he nui loa, na mea 

 kaua o keia ano, keia ano, mai ka mea nui a me ka mea liilii. No keia mau mea a pau loa, 

 ua lilo nui na 'lii a me na kanaka i ka hana a me ka imi, a hala elima anahulu. A makau- 

 kau lakou, holo mai la ma Koolau o Maui. Malaila mai a pae ma Kekaa i Kaanapali, 

 moe iho la a ao ae, holo mai la a hala o Halawa, a Waikolu, a Kalaupapa i Molokai, pae. 

 Moe a ao ae. 



I aku o Huaa ke "lii o Puna ia Kulukulua: "E, o na kahuna a me ke kilo, ke 

 kuhikuhi puuone, ke hai mai i ka pono o keia hele ana aku." A hiki lakou i mua o na 

 'Hi, olelo mai na "lii: "O ka oukou ike ke olelo mai." Olelo aku ke kilo o Kalapana: "E 

 moe hou kakou i anei, i keia la a me ka po, apopo kakou holo." Ae mai na 'Hi ; moe lakou 



